SKABELON

PROCEDURE FOR KONTROL MED DATABEHANDLERE

*Det er den dataansvarliges ansvar, at der løbende føres kontrol med databehandlere.*

*Enkel-GDPR har udarbejdet denne skabelon, der kan danne grundlag for en procedure for kontrol med databehandlere.*

**VED INDGÅELSE AF AFTALER MED NYE DATABEHANDLERE:**

|  |  |  |
| --- | --- | --- |
|  | **OPGAVE** | **SVAR OG UDFØRT AF**  **(dato og underskrift)** |
| **Udarbejdelse af risikovurdering:** | Med udgangspunkt i virksomhedens risikovurdering vurderes risikoniveauet ved deling af personoplysninger med databehandleren.  Databehandleraftalen skal afspejle risikoniveauet. |  |
| **Parter:** | Er parterne angivet med korrekt virksomhedsnavn, CVR-nr. og adresse? |  |
| **Indhold af databehandleraftalen:** | Indeholder databehandleraftalen regulering af følgende forhold:   * Den dataansvarliges forpligtelser og rettigheder * Instruks til databehandleren * Databehandlerens fortrolighed * Behandlingssikkerhed * Anvendelse af underdatabehandlere * Overførsel af oplysninger til tredjelande eller internationale organisationer * Databehandlerens bistand til den dataansvarlige til håndtering af den registreredes rettigheder * Håndtering af databrud * Sletning og tilbagelevering af oplysninger * Tilsyn og revision * Ikrafttræden og ophør * Angivelse af kontaktpersoner ved databehandleren og den dataansvarlige |  |
| **Oplysninger om behandlingen:** | Fremgår følgende af databehandleraftalen (eller i et bilag hertil):   * Formålet med databehandlerens behandling af personoplysninger på vegne af den dataansvarlige * Hvilken karakter behandlingen har? * Hvilken type af personoplysninger, der behandles af databehandleren * Hvilke kategorier af registrerede personoplysningerne omhandler |  |
| **Underdatabehandlere:** | Fremgår følgende af databehandleraftalen (eller i et bilag hertil):   * Betingelser for databehandlerens brug af underdatabehandlere * Oversigt over godkendte underdatabehandlere |  |
| **Instrukser fra den dataansvarlige til databehandleren:** | Fremgår det af databehandleraftalen (eller i et bilag hertil), at den dataansvarlige har givet instruks til databehandleren om følgende forhold:   * Databehandlerens sikkerhedsniveau og/eller tekniske eller organisatoriske sikkerhedsforanstaltninger, databehandleren skal iagttage * Opbevaringsperiode/sletterutiner * Lokalitet for behandlingen * Instruks/godkendelse vedrørende overførsel af personoplysninger til tredjelande eller internationale organisationer |  |
| **Tilsyn med databehandleren:** | Indeholder databehandleraftalen nærmere regulering af/procedure for den dataansvarliges tilsyn med databehandleren og eventuelle underdatabehandlere? |  |

**VED KONTROL MED EKSISTERENDE DATABEHANDLERE:**

Kontrol med alle databehandlere foretages minimum én gang årligt.

|  |  |  |
| --- | --- | --- |
|  | **OPGAVE** | **UDFØRT AF (dato og underskrift)** |
| **Certificering eller revisorerklæring:** | Har databehandleren tiltrådt en ISO-certificering (eller anden lignende certificeringsordning), eller har en revisor ført tilsyn med databehandlerens håndtering af data?  Er der modtaget dokumentation for erklæringen/certificeringen? Hvis ikke indhentes denne. |  |
| **Afrapportering:** | Er der modtaget løbende afrapportering fra databehandleren om behandling af data?  Hvis ikke indhentes afrapportering fra databehandleren. |  |
| **Fysisk tilsyn:** | Hvis der er behov herfor (eksempelvis ved hyppige databrud, eller mistanke om manglende overholdelse af databehandleraftalen) foretages et fysisk tilsyn ved databehandleren. |  |
| **Databehandlerens tilsyn med underdatabehandlere:** | Har databehandleren ført tilsyn med, at underdatabehandlere har tiltrådt en ISO-certificering (eller anden lignende certificeringsordning), eller har en revisor ført tilsyn med databehandlerens håndtering af data?  Er der modtaget dokumentation for erklæringen/certificeringen? Hvis ikke indhentes denne. |  |
| Er der kommet nye underdatabehandlere til? |  |
| Har databehandleren modtaget afrapportering fra underdatabehandlere om behandling af data?  Er denne afrapportering videregivet til den dataansvarlige? Hvis ikke indhentes denne fra databehandleren. |  |
| Har databehandleren været på fysisk tilsyn ved underdatabehandleren?  Er der modtaget dokumentation herfor? |  |